
Τροπολογία		1

Πρόταση απόφασης
Αιτιολογική σκέψη 1 α (νέα)
	

	Κείμενο που προτείνει η Επιτροπή
	Τροπολογία

	
	(1α)	Στη Συνθήκη για τη λειτουργία της Ευρωπαϊκής Ένωσης (ΣΛΕΕ) δεν γίνεται καμία αναφορά σε κοινή δασική πολιτική της ΕΕ και, σύμφωνα με την αρχή της επικουρικότητας, υπεύθυνα για τα δάση είναι τα κράτη μέλη. Ωστόσο, η ΣΛΕΕ απονέμει στην Ένωση συντρέχουσες αρμοδιότητες, ιδίως στον τομέα του περιβάλλοντος, οι οποίες μπορούν να περιλαμβάνουν πρωτοβουλίες που επηρεάζουν τα δάση και τη δασοκομία.



Τροπολογία		2

Πρόταση απόφασης
Αιτιολογική σκέψη 2
	

	Κείμενο που προτείνει η Επιτροπή
	Τροπολογία

	(2)	Η ευρύτερη συμβολή των δασών στους στόχους που καθορίζονται στην ανακοίνωση της Επιτροπής, της 11ης Δεκεμβρίου 2019, με τίτλο «Η Ευρωπαϊκή Πράσινη Συμφωνία»4, μεταξύ άλλων για το κλίμα, τη βιοποικιλότητα και τη βιώσιμη βιοοικονομία, απαιτεί μια πιο συμμετοχική και καλύτερα συντονισμένη δομή διακυβέρνησης των δασών της Ένωσης, η οποία θα αντικατοπτρίζει όλους τους στόχους της ανακοίνωσης της Επιτροπής, της 16ης Ιουλίου 2021, με τίτλο «Νέα δασική στρατηγική της ΕΕ για το 2030»5 και τις διασυνδέσεις τους.
	(2)	Η συμβολή των δασών στους στόχους που καθορίζονται στην ανακοίνωση της Επιτροπής, της 11ης Δεκεμβρίου 2019, με τίτλο «Η Ευρωπαϊκή Πράσινη Συμφωνία»4, ιδίως στο κλίμα, τη βιοποικιλότητα καθώς και τη βιώσιμη βιοοικονομία, απαιτεί μια συντονισμένη δομή διακυβέρνησης των δασών της Ένωσης, η οποία θα αντικατοπτρίζει, μεταξύ άλλων, τους στόχους της ανακοίνωσης της Επιτροπής, της 16ης Ιουλίου 2021, με τίτλο «Νέα δασική στρατηγική της ΕΕ για το 2030»5 και τις διασυνδέσεις τους, διασφαλίζοντας παράλληλα ότι αυτοί οι νέοι στόχοι θα έχουν σαφή και αδιαμφισβήτητη νομική βάση, δεν θα συγκρούονται με τις εθνικές αρμοδιότητες και θα υποστηρίζονται από ολοκληρωμένη εκτίμηση των επιπτώσεών τους στον δασικό τομέα.

	__________________
	__________________

	4 COM(2019)0640.
	4 COM(2019)0640.

	5 COM(2021)0527.
	5 COM(2021)0527.



Τροπολογία		3

Πρόταση απόφασης
Αιτιολογική σκέψη 2 α (νέα)
	

	Κείμενο που προτείνει η Επιτροπή
	Τροπολογία

	
	(2α)	Από τη σύστασή της, η μόνιμη δασική επιτροπή εξελίχθηκε σε κεντρικό όργανο ανταλλαγής πληροφοριών μεταξύ των κρατών μελών καθώς και με την Επιτροπή σχετικά με όλες τις πτυχές που αφορούν τα δάση, τη διαχείριση των δασών και όλους τους συναφείς με τα δάση τομείς πολιτικής. Η μόνιμη δασική επιτροπή είχε αναλάβει στο παρελθόν και καθήκοντα επιτροπολογίας, αλλά η ισχύς της βασικής πράξης με την οποία ανατίθεντο αυτά τα καθήκοντα επιτροπολογίας στη μόνιμη δασική επιτροπή έχει λήξει έκτοτε. Η μόνιμη δασική επιτροπή θα πρέπει συνεπώς να μετονομαστεί σε μόνιμη ομάδα εμπειρογνωμόνων για τα δάση και τη δασοκομία («ομάδα εμπειρογνωμόνων»).



Τροπολογία		4

Πρόταση απόφασης
Αιτιολογική σκέψη 4
	

	Κείμενο που προτείνει η Επιτροπή
	Τροπολογία

	(4)	Ο αποτελεσματικότερος τρόπος για την επίτευξη μιας πιο συμμετοχικής και καλύτερα συντονισμένης δομής διακυβέρνησης των δασών της Ένωσης είναι η διεύρυνση του πεδίου εφαρμογής και η αποσαφήνιση των καθηκόντων και της σύνθεσης της μόνιμης δασικής επιτροπής. Η μόνιμη δασική επιτροπή θα πρέπει επίσης να μετονομαστεί σε μόνιμη ομάδα εμπειρογνωμόνων για τα δάση και τη δασοκομία, ώστε να αντικατοπτρίζονται οι εν λόγω τροποποιήσεις. Κατόπιν αιτήματος της Επιτροπής ή κράτους μέλους, θα πρέπει να εξετάζει κάθε ζήτημα ή πτυχή που αφορά τα δάση και τη δασοκομία και προκύπτει από διάφορες πολιτικές της Ένωσης. Ως εκ τούτου, είναι σκόπιμο να διασφαλιστεί ότι τα κράτη μέλη διορίζουν εκπροσώπους από τις αρχές που είναι αρμόδιες για τους συγκεκριμένους στόχους πολιτικής.
	(4)	Κατόπιν αιτήματος της Επιτροπής ή κράτους μέλους, η ομάδα εμπειρογνωμόνων θα πρέπει να εξετάζει κάθε ζήτημα ή πτυχή που αφορά τα δάση και τη δασοκομία και προκύπτει από διάφορες πολιτικές της Ένωσης. Ως εκ τούτου, είναι σκόπιμο να μπορούν οι συμμετέχοντες εκπρόσωποι να εκπροσωπούν τα συμφέροντα των κρατών μελών σε όλους τους σχετικούς στόχους πολιτικής.



Τροπολογία		5

Πρόταση απόφασης
Άρθρο 1 – παράγραφος 1 – σημείο 2
Απόφαση 89/367/ΕΟΚ του Συμβουλίου
Άρθρο 1 – παράγραφος 1
	

	Κείμενο που προτείνει η Επιτροπή
	Τροπολογία

	Προκειμένου να διασφαλιστεί ενισχυμένη συνεργασία και πολυτομεακή ανταλλαγή πληροφοριών μεταξύ της Επιτροπής και των κρατών μελών σχετικά με τα δάση και τον τομέα της δασοκομίας, όσον αφορά όλους τους σχετικούς με τα δάση τομείς πολιτικής της Ένωσης, συγκροτείται μόνιμη ομάδα εμπειρογνωμόνων για τα δάση και τη δασοκομία, στο εξής: ομάδα εμπειρογνωμόνων.
	Προκειμένου να διασφαλιστεί στενή και αποτελεσματική συνεργασία μεταξύ της Επιτροπής και των κρατών μελών σχετικά με τα δάση και τον τομέα της δασοκομίας, όσον αφορά όλους τους σχετικούς με τα δάση τομείς πολιτικής της Ένωσης, συγκροτείται μόνιμη ομάδα εμπειρογνωμόνων για τα δάση και τη δασοκομία («ομάδα εμπειρογνωμόνων»).



Τροπολογία		6

Πρόταση απόφασης
Άρθρο 1 – παράγραφος 1 – σημείο 3
Απόφαση 89/367/ΕΟΚ του Συμβουλίου
Άρθρο 2 – παράγραφος 1
	

	Κείμενο που προτείνει η Επιτροπή
	Τροπολογία

	1.	Η Επιτροπή με δική της πρωτοβουλία ή έπειτα από αίτηση εκπροσώπου κράτους μέλους μπορεί να συμβουλεύεται την ομάδα εμπειρογνωμόνων για όλα τα ζητήματα και θέματα που σχετίζονται με τα δάση και τον τομέα της δασοκομίας και τα οποία προκύπτουν από τις διάφορες ενωσιακές πολιτικές.
	1.	Η ομάδα εμπειρογνωμόνων με δική της πρωτοβουλία ή έπειτα από αίτηση εκπροσώπου κράτους μέλους συμβουλεύει την Επιτροπή για όλα τα ζητήματα και θέματα που σχετίζονται με τα δάση και τον τομέα της δασοκομίας και τα οποία προκύπτουν από τις διάφορες συναφείς ενωσιακές πολιτικές.



Τροπολογία		7

Πρόταση απόφασης
Άρθρο 1 – παράγραφος 1 – σημείο 3
 Απόφαση 89/367/ΕΟΚ του Συμβουλίου
Άρθρο 2 – παράγραφος 2 – στοιχείο α
	

	Κείμενο που προτείνει η Επιτροπή
	Τροπολογία

	α)	επικουρεί την Επιτροπή στην κατάρτιση νομοθετικών προτάσεων, κατευθυντήριων γραμμών ή άλλων πρωτοβουλιών πολιτικής της Ένωσης που αφορούν τα δάση και τη δασοκομία, μεταξύ άλλων κατά την εφαρμογή της νέας δασικής στρατηγικής της ΕΕ για το 2030 και των επακόλουθων δασικών στρατηγικών της Ένωσης·
	α)	επικουρεί την Επιτροπή και συνεργάζεται στενά μαζί της, καθώς και της παρέχει εμπειρογνωσία και εισηγήσεις, στην κατάρτιση και την εφαρμογή νομοθετικών προτάσεων, στρατηγικών, ανακοινώσεων, κατευθυντήριων γραμμών ή άλλων πρωτοβουλιών πολιτικής της Ένωσης που αφορούν τα δάση και τη δασοκομία ή που αναμένεται να έχουν σημαντικό αντίκτυπο στα δάση ή τη δασοκομία εντός της Ένωσης·



Τροπολογία		8

Πρόταση απόφασης
Άρθρο 1 – παράγραφος 1 – σημείο 3
Απόφαση 89/367/ΕΟΚ του Συμβουλίου
Άρθρο 2 – παράγραφος 2 – στοιχείο β
	

	Κείμενο που προτείνει η Επιτροπή
	Τροπολογία

	β)	παρέχει στην Επιτροπή συμβουλές και εμπειρογνωσία, είτε με πρωτοβουλία της Επιτροπής είτε κατόπιν αιτήματος κράτους μέλους, με σκοπό τη στήριξη της ευρύτερης συμβολής των δασών και της δασοκομίας σε βασικούς στόχους και πρωτοβουλίες της Ένωσης, όπως η Ευρωπαϊκή Πράσινη Συμφωνία, και την προώθηση της συνοχής και των συνεργειών μεταξύ των πολιτικών της Ένωσης που αφορούν τα δάση και τη δασοκομία·
	β)	παρέχει στην Επιτροπή συμβουλές και εμπειρογνωσία, είτε με πρωτοβουλία της Επιτροπής ή της ομάδας εμπειρογνωμόνων, είτε κατόπιν αιτήματος κράτους μέλους, με σκοπό την εξασφάλιση κατάλληλης συμβολής του τομέα της δασοκομίας των κρατών μελών σε στόχους και πρωτοβουλίες της Ένωσης, την προώθηση της συνοχής και των συνεργειών και την εξάλειψη των υφισταμένων ασυνεπειών μεταξύ των πολιτικών της Ένωσης, καθώς και την αξιολόγηση του σωρευτικού τους αντικτύπου και της συμβατότητάς τους με τις αρχές της επικουρικότητας και της αναλογικότητας που κατοχυρώνονται στο άρθρο 5 της Συνθήκης για την Ευρωπαϊκή Ένωση·



Τροπολογία		9

Πρόταση απόφασης
Άρθρο 1 – παράγραφος 1 – σημείο 3
Απόφαση 89/367/ΕΟΚ του Συμβουλίου
Άρθρο 2 – παράγραφος 2 – στοιχείο γ
	

	Κείμενο που προτείνει η Επιτροπή
	Τροπολογία

	γ)	προωθεί τη συνεργασία μεταξύ της Επιτροπής και των κρατών μελών στον τομέα των δασών και της δασοκομίας, μεταξύ άλλων για τη στήριξη μέτρων και παρεμβάσεων στο πλαίσιο της κοινής γεωργικής πολιτικής·
	γ)	βελτιώνει και ενισχύει τη συνεργασία μεταξύ της Επιτροπής και των κρατών μελών στον τομέα των δασών και της δασοκομίας, μεταξύ άλλων για τη στήριξη μέτρων και παρεμβάσεων στο πλαίσιο της κοινής γεωργικής πολιτικής, ιδίως για να λαμβάνονται υπόψη πτυχές βιωσιμότητας και να δημιουργούνται συνέργειες μεταξύ των δασών και της γεωργίας, καθώς και να βελτιώνεται η κοινωνικοοικονομική ανάπτυξη των αγροτικών περιοχών όπου κυριαρχούν τα δάση·



Τροπολογία		10

Πρόταση απόφασης
Άρθρο 1 – παράγραφος 1 – σημείο 3
Απόφαση 89/367/ΕΟΚ του Συμβουλίου
Άρθρο 2 – παράγραφος 2 – στοιχείο δ
	

	Κείμενο που προτείνει η Επιτροπή
	Τροπολογία

	δ)	προάγει την ανταλλαγή γνώσεων, πείρας και ορθών πρακτικών στον τομέα των δασών και της δασοκομίας.
	δ)	προάγει την ανταλλαγή γνώσεων, πείρας και ορθών πρακτικών, λειτουργώντας μεταξύ άλλων και ως φόρουμ για την ανταλλαγή απόψεων σχετικά με αναδυόμενα ζητήματα και πρωτοβουλίες στον τομέα των δασών και της δασοκομίας, και σχετικά με τις πολλαπλές λειτουργίες των δασών, συμπεριλαμβανομένων ζητημάτων που αφορούν τον ευρύτερο δασικό κλάδο, καθώς και προάγει την ανταλλαγή απόψεων σχετικά με την εφαρμοσιμότητα και τις επιπτώσεις των πολιτικών της Ένωσης που αφορούν τα δάση και τη δασοκομία·



Τροπολογία		11

Πρόταση απόφασης
Άρθρο 1 – παράγραφος 1 – σημείο 3
Απόφαση 89/367/ΕΟΚ του Συμβουλίου
Άρθρο 2 – παράγραφος 2 – στοιχείο δ α (νέο)
	

	Κείμενο που προτείνει η Επιτροπή
	Τροπολογία

	
	δα)	επιδιώκει και συμπράττει σε συνέργειες μεταξύ εθνικών και ενωσιακών πολιτικών που σχετίζονται με τα δάση και τη δασοκομία, αποφεύγοντας τις μεταξύ τους συγκρούσεις και λαμβάνοντας υπόψη άλλες διεθνείς εξελίξεις·



Τροπολογία		12

Πρόταση απόφασης
Άρθρο 1 – παράγραφος 1 – σημείο 3
Απόφαση 89/367/ΕΟΚ του Συμβουλίου
Άρθρο 2 – παράγραφος 2 – στοιχείο δ β (νέο)
	

	Κείμενο που προτείνει η Επιτροπή
	Τροπολογία

	
	δβ)	διατυπώνει γνώμες σχετικά με νομοθετικές προτάσεις, στρατηγικές, ανακοινώσεις, κατευθυντήριες γραμμές ή άλλες πρωτοβουλίες ενωσιακής πολιτικής που αφορούν τα δάση και τη δασοκομία ή που αναμένεται να έχουν σημαντικό αντίκτυπο στα δάση ή τη δασοκομία εντός της Ένωσης· η Επιτροπή λαμβάνει υπόψη τις εν λόγω γνώμες κατά την προώθηση των στόχων πολιτικής που σχετίζονται με τα δάση και παρέχει ανατροφοδότηση σχετικά με το πώς έχει λάβει υπόψη τις εν λόγω γνώμες.



Τροπολογία		13

Πρόταση απόφασης
Άρθρο 1 – παράγραφος 1 – σημείο 3
Απόφαση 89/367/ΕΟΚ του Συμβουλίου
Άρθρο 2 – παράγραφος 3
	

	Κείμενο που προτείνει η Επιτροπή
	Τροπολογία

	3.	Το Ευρωπαϊκό Κοινοβούλιο και το Συμβούλιο, ύστερα από πρόταση της Επιτροπής, μπορούν να αναθέτουν στην ομάδα εμπειρογνωμόνων και άλλα καθήκοντα συνδεόμενα με τις πολιτικές της Ένωσης που επηρεάζουν τα δάση και τη δασοκομία.
	3.	Το Ευρωπαϊκό Κοινοβούλιο και το Συμβούλιο, ύστερα από πρόταση της Επιτροπής, μπορούν να αναθέτουν στην ομάδα εμπειρογνωμόνων και άλλα προσωρινά καθήκοντα συνδεόμενα με τις πολιτικές της Ένωσης που επηρεάζουν τα δάση και τη δασοκομία.



Τροπολογία		14

Πρόταση απόφασης
Άρθρο 1 – παράγραφος 1 – σημείο 4
Απόφαση 89/367/ΕΟΚ του Συμβουλίου
Άρθρο 3 – παράγραφος 1
	

	Κείμενο που προτείνει η Επιτροπή
	Τροπολογία

	Η ομάδα εμπειρογνωμόνων αποτελείται από τους εκπροσώπους των κρατών μελών.
	Η ομάδα εμπειρογνωμόνων αποτελείται από τους εκπροσώπους των κρατών μελών. Κάθε κράτος μέλος καλείται και ενθαρρύνεται θερμά να ορίσει εθνικούς εμπειρογνώμονες και να διευκολύνει τη συμμετοχή τους στις συνεδριάσεις της ομάδας εμπειρογνωμόνων.



Τροπολογία		15

Πρόταση απόφασης
Άρθρο 1 – παράγραφος 1 – σημείο 4
Απόφαση 89/367/ΕΟΚ του Συμβουλίου
Άρθρο 3 – παράγραφος 2
	

	Κείμενο που προτείνει η Επιτροπή
	Τροπολογία

	Τα κράτη μέλη ορίζουν τους εκπροσώπους τους, διασφαλίζοντας τη συμμετοχή των αρχών που είναι αρμόδιες για τους διάφορους στόχους πολιτικής της νέας δασικής στρατηγικής της ΕΕ για το 2030, οι οποίοι αφορούν μεταξύ άλλων το κλίμα, την υγεία των δασών, το περιβάλλον, τη δασοκομία, την αγροτική ανάπτυξη και τη βιοοικονομία, καθώς και κάθε επακόλουθης δασικής στρατηγικής της Ένωσης.
	Τα κράτη μέλη ορίζουν τους εκπροσώπους τους, διασφαλίζοντας την ενεργό συμμετοχή των αρμόδιων αρχών τους και ότι οι συμμετέχοντες εκπρόσωποι είναι σε θέση να εκπροσωπούν τα συμφέροντα και την εμπειρία των αντίστοιχων κρατών μελών σε σχέση με όλους τους σχετικούς στόχους πολιτικής.



Τροπολογία		16

Πρόταση απόφασης
Άρθρο 1 – παράγραφος 1 – σημείο 4
Απόφαση 89/367/ΕΟΚ του Συμβουλίου
Άρθρο 3 – παράγραφος 3
	

	Κείμενο που προτείνει η Επιτροπή
	Τροπολογία

	Την προεδρία της ομάδας εμπειρογνωμόνων ασκεί εκπρόσωπος της Επιτροπής.
	Την προεδρία της ομάδας εμπειρογνωμόνων ασκεί εκπρόσωπος της Επιτροπής. Ο πρόεδρος της ομάδας εμπειρογνωμόνων μπορεί να παρουσιάζει το ετήσιο πρόγραμμα εργασίας της στο Ευρωπαϊκό Κοινοβούλιο.

